CELEX: 11985I/PRO/24
Language: fi
Date: 1985-06-12 00:00:00
Title: Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 24 Portugalin maatalouden rakenteista

Avis juridique important

|

11985I/PRO/24

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 24 Portugalin maatalouden rakenteista  

Virallinen lehti nro L 302 , 15/11/1985 s. 0464

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 23 Portugalin maatalouden rakenteista1. Liittymisajankohdasta alkaen pannaan Portugalin hyväksi täytäntöön yhteisen maatalouspolitiikan tavoitteiden mukaisesti yhteinen toiminta, joka käsittää erityisen kehitysohjelman, jossa otetaan huomioon Portugalin maatalouden erityisolosuhteet. Tämän kymmenvuotisohjelman tavoitteina ovat erityisesti tuotannon ja markkinoinnin edellytysten merkittävä parantaminen sekä Portugalin maatalouden alan rakenteiden kokonaistilanteen kohentaminen.2. Yhteisö panee tämän Portugalin hyväksi toteutettavan toimintaohjelman täytäntöön samalla tavoin kuin ne toimet, jotka ovat jo vireillä yhteisön epäsuotuisimmilla alueilla. Ohjelmalla pyritään kehittämään maaseudun perusrakenteita, maatalousneuvontaa ja mahdollisuuksia ammattikoulutukseen ja edistetään tuotannon uudelleen suuntaamista, johon kuuluu tarvittaessa myös keinokastelu, sekä edistetään ojitusta ja laidunmaiden parantamista.Yhteisö panee kyseisen ohjelman täytäntöön siten, että se vastaisi nimenomaan Portugalin tarpeita ja erityistilannetta. Ohjelma käsittää erityisesti myöhemmin määritettäviä toimenpiteitä toiminnan lopettamisen edistämiseksi. Nämä toimenpiteet eivät missään tapauksessa saa olla epäedullisempia kuin ne, joista nykyiset jäsenvaltiot pääsevät osallisiksi, ja yhteisön rahoituksen myöntämisen edellytyksissä on otettava huomioon Portugalin tilanteen erityisluonne.3. Jotta Portugalin maatalouden rakenteet kehittyisivät toivottavalla tavalla, yhteisö edistää seuraavien lyhyen, keskipitkän ja pitkän aikavälin tavoitteiden saavuttamista:a) lyhyen aikavälin tavoitteina on kehittää maatalousneuvontaa ja maatalouden nykyisiä edellytyksiä jakamalla käytettävissä olevat voimavarat tehokkaammin, kuitenkin siten, ettei tämä merkitsisi tilakokojen muutoksia tai merkittäviä järkeistämistoimia; lisäksi tavoitteena on jalostamis- ja kaupanpitämislaitosten kehittäminen siinä määrin kuin mahdollista, kun otetaan huomioon maataloustuotannon keskeiset tai suunnitellut piirteet;b) keskipitkän aikavälin tavoitteita ovat kuivalla maalla harjoitettavan viljelyn toimivan perusrakenteen ja keinokastelun kehittäminen, viljelymaan tehokkaamman käytön edistäminen sekä maatalouden neuvonta-, koulutus- ja tutkimustoiminnan luominen ja kehittäminen. Tässä yhteydessä voitaisiin puuttua myös karjanjalostukseen liittyviin kauaskantoisiin kysymyksiin, kuten tehokkuuden tarkkailun ja urospuolisten siitoseläinten jälkeläisten ominaisuuksien arvioinnin;c) pitkällä aikavälillä olisi ensiarvoisen tärkeätä edistää pirstottujen tilojen yhdistämistä ja tällä hetkellä elinkelvottomien tilojen koon kasvattamista. Samalla olisi pyrittävä korjaamaan maatalousväestön ikärakenteen epätasapaino rohkaisemalla iäkkäitä maanviljelijöitä siirtymään eläkkeelle ja tarvittaessa toteutettava toimenpiteitä, joilla pyritään helpottamaan nuorten pääsyä alalle sellaisin edellytyksin, joilla heidän tilojensa elinkelpoisuus taataan myös tulevaisuudessa.4. Tämän erikoisohjelman soveltamisesta Euroopan maatalouden ohjaus- ja tukirahaston ohjausosaston maksettaviksi kuuluviksi kokonaiskuluiksi arvioidaan noin 700 miljoonaa ECUa niiden kymmenen vuoden aikana, jolloin ohjelma on voimassa, eli noin 70 miljoonaa ECUa vuodessa. Ohjelma käsittää erityisesti Portugalin köyhät alueet, myös Azorien ja Madeiran autonomisten alueiden köyhät alueet.5. Yhteisön rahoituksen määrä erikoisohjelman kyseeseen tulevista kuluista määrätään ottamalla huomioon vastaaviin toimintaohjelmiin yhteisön epäsuotuisimmilla alueilla aiemmin sovelletut, parhaillaan sovellettavat tai sovellettaviksi suunnitellut määrät.6. Neuvosto antaa määräenemmistöllä komission ehdotuksesta erikoisohjelmaa koskevat yksityiskohtaiset säännöt liittymisasiakirjan 258 artiklassa määrätyin edellytyksin.7. Komissio esittää neuvostolle ennen 1 päivää tammikuuta 1991 selvityksen ja arvion erikoisohjelman täytäntöönpanosta.